**Dzeltenie aizkari**

Tajā, tajā zaļā ielejā

Visiem logiem dzelteni aizkari,

Tie atspīd saulpuķu ziediem

Un saulstaru dzīpariem vīti

Dzelteni, dzelteni aizkari.

Redzu, tev jau acīs nogurums,

Matos tev vēl ceļmalas putekļi.

Nāc iesim, uz pasaku ieleju zaļo,

Kur visiem logiem dzelteni aizkari plīv.

Tu tikai skudru nesamin,

Kas pagalmā velk baļķi tava lielceļa garumā.

Tā pastāstīs, kā gurdums izgaist citurīt,

Viss gurdums var jau izgaist citurīt.

Visu nakti pērkons, lietus auksts

Pa debess malu pērkoņratos brauc.

Lai ietu, kur iedams, tev pretī

Mās logos šie aizkari dzeltenie,

Kā pieneņu vainagā iepīts saules stars.